smcproject/ml-wiki-sentences huggingface dataset:
1938 ൽ ആമ്പല്ലൂർ പ്രദേശത്ത് അളഗപ്പ ചെട്ടിയാർ സ്ഥാപിച്ച സ്ഥാപനമാണ് അളഗപ്പ ടെക്സ്റ്റയിൽസ് കൊച്ചിൻ (ലിമിറ്റഡ്) എന്ന കമ്പനി.
അളയക്കാട്‌ നരസിംഹസ്വാമിക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലപ്പുറം ജില്ലയിലെ പെരിന്തൽമണ്ണയിൽ അളയക്കാട്  സ്ഥിതി ചെയ്യുന്ന  പുരാതനമായ ഒരു ക്ഷേത്രമാണ് ശ്രീ അളയക്കാട് നരസിംഹസ്വാമിക്ഷേത്രം .
നരസിംഹമൂർത്തിയെയാണിവിടെ ആരാധിക്കുന്നത്.
കൂടാതെ ഉപദൈവങ്ങളായി ഗണപതി , ശിവൻ , അയ്യപ്പൻ , ഭഗവതി , നാഗദൈവങ്ങളും എന്നീ പ്രതിഷ്ഠകളും ഇവിടെ ഉണ്ട്.
വ്യത്യസ്തങ്ങളായ ഇതിവൃത്തങ്ങൾ ക്ഷേത്രത്തെകുറിച്ച് നിലവിലുണ്ട്.
അളവുതൂക്കങ്ങൾക്കായുള്ള അന്താരാഷ്ട്രയോഗം ഇംഗ്ലീഷ് വിലാസം https://ml.wikipedia.org/wiki/General_Conference_on_Weights_and_Measures ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
1875ലെ മീറ്റർ ഉടമ്പടി (Metre Convention) പ്രകാരം, അന്താരാഷ്ട്ര ഏകകവ്യവസ്ഥയുടെ (എസ്.ഐ) സംരക്ഷണാർത്ഥം സ്ഥാപിച്ച മൂന്നു സ്ഥാപനങ്ങളിൽ ആദ്യത്തേതാണ് അളവുതൂക്കങ്ങൾക്കായുള്ള അന്താരാഷ്ട്രയോഗം (General Conference on Weights and Measures).
അമ്പത്തിയൊന്ന് അംഗരാജ്യങ്ങളും ഇരുപത്തിയഞ്ച് സഖ്യരാജ്യങ്ങളും ഉള്ള ഈ സംഘടന, നാല് മുതൽ ആറ് വർഷത്തിലൊരിക്കൽ, പാരീസിലെ സീവ്രെയിൽ യോഗം ചേരുന്നു.
അളവുതൂക്കങ്ങൾക്കായുള്ള അന്താരാഷ്ട്രയോഗം എന്നർത്ഥം വരുന്ന Conférence générale des poids et mesures എന്ന ഫ്രഞ്ച് പേരിന്റെ ആദ്യാക്ഷരങ്ങൾ ചേർത്ത് സിജിപീഎം (CGPM) എന്ന ചുരുക്കപ്പേരിലും അറിയപ്പെടുന്നു.
അന്താരാഷ്ട്രഅളവുതൂക്കസംഘടന, (Bureau international des poids et mesures - BIPM), അന്താരാഷ്ട്ര അളവുതൂക്കസമിതി (Comité international des poids et mesures - CIPM) എന്നിവയാണ് മറ്റു സംഘടനകൾ.
അലർമേൽ വള്ളി ഇംഗ്ലീഷ് വിലാസം https://ml.wikipedia.org/wiki/Alarmel_Valli ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഒരു ഇന്ത്യൻ നർത്തകിയാണ് അലർമേൽ വള്ളി (ജനനം: 1956) തമിഴ് നാട്ടിലെ ചെന്നൈയിലാണ് ജനിച്ചത്.
ഭരതനാട്യത്തിലെ ‘പന്തനല്ലൂർ’ ശൈലിയുടെ മുഖ്യ ഉപജ്ഞാതാവാണ്.
പത്മശ്രീ (1991), പത്മഭൂഷൺ (2004) തുടങ്ങി നൃത്തത്തിനും സംഗീതത്തിനുമുള്ള നിരവധി ദേശീയ അവാർഡുകൾ നേടിയിട്ടുണ്ട്.
അവാർഡുകളും ,ബഹുമതികളും 1969: നാട്യകലാഭൂഷണം (ഇന്ത്യൻ ഫൈൻ ആർട്ട്സ് സൊസൈറ്റി) 1973: സിങ്കാർ മണി (സുർ ശിങ്കാർ സമ്മേളൻ, മുംബൈ) 1975: നൃത്ത്യജ്യോതി (കലാനികേതൻ, ചെന്നൈ) 1976: ഭരതകലാതത്വപ്രകാശിനി (ചിദംബരം ദേവസ്ഥാനം) 1979: കലൈമണി സംസ്ഥാന അവാർഡ് ( തമിഴ്നാട് സംസ്ഥാന സർക്കാർ) 1980: നൃത്ത്യവികാസ് (സുർ ശിങ്കാർ സമ്മേളൻ, മുംബൈ) 1985: നൃത്ത്യചൂഡാമണി (കൃഷ്ണ ഗണസഭ, ചെന്നൈ) 1990: ആടൽ അരശി (തമിഴ്നാട് ഫൌണ്ടേഷൻ, ന്യൂ ജേർസി, അമേരിക്ക 1991: പത്മശ്രീ 1996: നൃത്ത്യ ഉർവ്വശി (പ്രാചീൻ കലാ കേന്ദ്ര, ചണ്ഡീഗഡ്) 1997: ഗ്രാൻഡ് മെഡൽ (Grande Medaille) (പാരീസ് നഗരം) 2002: സംഗീത നാടക അക്കാദമി പുരസ്കാരം 2003: ലളിതകലാവേദികയുടെ ആദരം (ചെന്നൈ) 2003: നൃത്ത്യരത്ന (ഭാരതീയ വിദ്യാഭവൻ, കോയമ്പത്തൂർ) 2004: പത്മഭൂഷൻ 2004: കലയുടേയും സാഹിത്യത്തിന്റേയും ഷെവലിയർ പുരസ്കാരം (ഫ്രഞ്ച് സർക്കാർ) 2008:പത്മമസാധന (പത്മാ സാരംഗപാണി കൾച്ചറൽ അക്കാദമി, ചെന്നൈ) അവലംബം 1 2 ↑ Sangeet Natak Akademi Award:Bharat Natyam Sangeet Natak Akademi official website.
അളക കേശവ് ദേശ്പാണ്ഡെ
എയ്‌ഡ്‌സ് രോഗികളോടുള്ള പ്രവർത്തനത്തിന് പേരുകേട്ട ഇന്ത്യൻ മെഡിക്കൽ ഡോക്ടറും സാമൂഹിക പ്രവർത്തകയുമാണ് അളക കേശവ് ദേശ്പാണ്ഡെ.
മുംബൈയിലെ ജെജെ ഹോസ്പിറ്റലിൽ ജോലി ചെയ്ത അവർ 1990 ൽ ആദ്യത്തെ എച്ച്ഐവി ഒപിഡി (ഔട്ട് പേഷ്യന്റ് ഡിപ്പാർട്ട്മെന്റ്) ആരംഭിച്ചു.
2003-04 മുതൽ 2011 വരെ ആന്റി റിട്രോവൈറൽ തെറാപ്പി (ART) വിഭാഗം സ്ഥാപിക്കുകയും തലവനാവുകയും ചെയ്തു.
ആശുപത്രിയിൽ നിന്ന് ഈ കാലാവധിക്കായി ശമ്പളമൊന്നും എടുത്തിട്ടില്ലെന്ന കാര്യം ശ്രദ്ധയിൽപ്പെട്ടു.
2001 ൽ ഇന്ത്യയിലെ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പത്മശ്രീ അവർക്ക് സമ്മാനിച്ചു.
എച്ച് ഐ വി/എയ്ഡ്സ് കൈകാര്യം ചെയ്യുന്നതിൽ ലോകാരോഗ്യ സംഘടന അംഗീകരിച്ച ഒരു വിദഗ്ദ്ധയായ അളകയ്ക്ക് ആ മേഖലയിൽ വളരെയധികം പ്രായോഗികമായ ജ്ഞാനമുണ്ട്.
ആശുപത്രിയുടെ എആർ‌ടി യൂണിറ്റിനെ മികവിന്റെ ഒരു റഫറൽ കേന്ദ്രമാക്കി മാറ്റുന്നതിൻറെ പ്രധാന ശക്തി അളക ആയിരുന്നു.
സംസ്ഥാനത്തുടനീളമുള്ള എയ്ഡ്‌സ് രോഗികൾക്കുള്ള  കേന്ദ്രമായിരുന്നു ആ ആശുപത്രി.
1990 ൽ രാജ്യത്ത് പകർച്ചവ്യാധി തുടങ്ങിയപ്പോൾ അവർ ആദ്യത്തെ എച്ച്ഐവി ഔട്ട് പേഷ്യന്റ് വിഭാഗം (ഒപിഡി) ആരംഭിച്ചു.
ലോകത്തിലെ ആദ്യത്തെ എച്ച് ഐ വി ഒ പി ഡി ആയി അത് മാറി.
അളവുപകരണം
അളവുപകരണം Measuring instrument ഭൗതികമായ അളവിനെ അളക്കാൻ ഉപയോഗിക്കുന്നു.
ഭൗതികശാസ്ത്രങ്ങളിലും ഗുണനിലവാരം ഉറപ്പാക്കുന്ന സാഹചര്യത്തിലും എഞ്ചിനീയറിങ്ങിലും അളക്കൽ എന്നത് യഥാർഥ ലോകത്തുള്ള വസ്തുക്കളുടെയും സാഹചര്യങ്ങളുടെയും ഭൗതിക അളവുകൾ താരതമ്യം ചെയ്യുന്ന പ്രവൃത്തിയാണ്.
ശാസ്ത്രജ്ഞരും എഞ്ചിനീയർമാരും മറ്റു മനുഷ്യരും അവരുടെ അളക്കലിനായി വലിയ നിര ഉപകരണങ്ങൾ ഉപയോഗിക്കുന്നുണ്ട്.
വളരെ ലളിതമായ റൂളറുകളും സ്റ്റോപ് വാച്ചുകളും മുതൽ  ഇലക്ട്രോൺ മൈക്രോസ്കോപ്പും കണികാഉപകരണം വരെ വിപുലമായി അളവുപകരണങ്ങൾ ഉപയോഗിച്ചുവരുന്നു.
ആധുനികകാലത്ത് വിർച്വൽ ഉപകരണങ്ങൾ ഉപയോഗിച്ചുവരുന്നു.
പഴയകാലത്ത്, സൂര്യഘടികാരമായിരുന്നു സാധാരണ ഉപയോഗിച്ചിരുന്ന സമയം അളക്കുന്ന യന്ത്രം.
ഇന്ന്, ക്ലോക്കുകളും വാച്ചുകളുമാണ് സർവ്വ സാധാരണമായി ഉപയോഗിച്ചുവരുന്ന സമയമളക്കുന്ന ഉപകരണങ്ങൾ.
വളരെ കൃത്യമായി സമയം അളക്കാൻ ആറ്റോമിക് ക്ലോക്ക് ആണുപയോഗിക്കുന്നത്.
കായികരംഗത്ത് സമയമളക്കാൻ സ്റ്റോപ്പ് വാച്ചുകൾ ഉപയോഗിക്കുന്നു.
ഊർജ്ജം എനർജി മീറ്റർ ഉപയോഗിച്ച് അളക്കുന്നു.
എനർജി മീറ്ററുകൾക്ക് ഉദാഹരണങ്ങൾ താഴെക്കൊടുക്കുന്നു.
വൈദ്യുതമീറ്റർ
കിലോവാട്ട് മണിക്കൂറിലാണ് വൈദ്യുതമീറ്റർ വൈദ്യുതോർജ്ജം അളക്കുന്നത്.
ഗാസ് മീറ്റർ
ഉപയോഗിച്ച വാതകത്തിന്റെ അളവ് കണ്ടുപിടിക്കാൻ ഗ്യാസ് മീറ്റർ ഉപയോഗിക്കുന്നു.
ഈ അളവിനെ കാലോറിക മൂല്യവുമായി ഗുണിക്കുമ്പോൾ ഊർജ്ജത്തിന്റെ അളവു ലഭിക്കുന്നു.
ശക്തി പ്രവൃത്തി ഗതികം നീളം (ദൂരം) വിസ്തീർണ്ണം ഉള്ളളവ് പിണ്ഡം- അല്ലെങ്കിൽ volume flow measurement വേഗത (നീളത്തിന്റെ ഫ്ലക്സ്) പ്രവേഗം പിണ്ഡം Linear momentum Force (flux of linear momentum) Pressure (flux density of linear momentum) കോൺ കോണീയപ്രവേഗം Torque
ടോർക് എന്നത് മൊമെന്റ് ഓഫ് ഇനിർഷിയ യുമായി ബന്ധപ്പെട്ടിരിക്കുന്നു.
ഒരു വസ്തു കറക്ക തിനു എതിരെ പ്രവർത്തിക്കുന്ന ആണ് .
Orientation in three-dimensional space Level Energy carried by mechanical quantities, mechanical work വൈദ്യുതി, ഇലക്ട്രോണിക്സ്, ഇലക്ട്രിക്കൽ എഞ്ചിനീയറിങ്ങ് ഇലക്ട്രിക് ചാർജ് വോൾടേജ് വോൾടേജ് (ഇലക്ട്രിക് പൊട്ടൻഷ്യൽ വ്യത്യാസം)
അലർശരപരിതാപം
സ്വാതി തിരുനാൾ രചിച്ച് സുരുട്ടി രാഗത്തിൽ ചിട്ടപ്പെടുത്തിയ ഒരു കൃതിയാണു അലർശരപരിതാപം .
തീവ്രപ്രണയം വിവരിക്കുന്ന രീതിയിലുള്ള വരികൾ സ്വാതിതിരുന്നാളും നർത്തകിയായ സുഗന്ധവല്ലിയും തമ്മിലുള്ള പ്രണയത്തെക്കുറിക്കുന്നുവെന്നൊരു അഭിപ്രായമുണ്ട്.
അലർശരപരിതാപം ചൊൽവതിന്ന്- അളിവേണീ പണി ബാലേ അനുപല്ലവി
ജലജ ബന്ധുവുമിഹ ജലധിയിലണയുന്നു മലയമാരുതമേറ്റു മമ മനമതിതരാംബതവിവശമായി സഖി.
ചരണങ്ങൾ ചരണം 1
വളരുന്നു ഹൃദിമോഹം എന്നോമലേ തളരുന്നു മമ ദേഹം കളമൊഴീ കുസുമവാടികയതിലുളവായോരളികുലാരവ- മതിഹകേൾപ്പതുമധികമാധിനിദാനമയി സഖീ.
ചരണം 2
ശശിയും ചെങ്കനലായീ സമ്പ്രതി സുന- ശരനും മേ രിപുവായീ ശശധരനേർമുഖിസരസനോടിനിമെല്ലേ ഭൃതതരാർത്തയതാം മമാഖിലശുചമയേകഥയാശൂ സുദതിനീ ചരണം 3
ജലധരസദൃശശോഭനെൻകാന്തൻ ശ്രീ- ജലജാക്ഷനബ്ജനാഭൻ കലയതി കിമു കോപം കരുണവെടിഞ്ഞുള്ളിലമലം ബതതാമസേനകിമിഹജവാന്മമഷാധയേപ്‌സിതം അവലംബം ↑ http://www.swathithirunal.in/htmlfile/14.htm ↑ https://www.youtube.com/watch?v=uZNR3_ffpfo
അപർണ പി.നായർ
മലയാളം സിനിമകളിലും ടെലിവിഷൻ സീരിയലുകളിലും അഭിനയിച്ചിരുന്ന നടിയാണ് അപർണ പി. നായർ (30 നവംബർ 1989 - 31 ഓഗസ്റ്റ് 2023).
ഏഷ്യാനെറ്റ് സംപ്രേഷണം ചെയ്യുന്ന ചന്ദനമഴ, മഴവിൽ മനോരമ സംപ്രേഷണം ചെയ്ത ആത്മസഖി തുടങ്ങിയ സീരിലയുകളിലെ അഭിനയത്തിലൂടെയാണ് അപർണ്ണ പ്രധാനമായും അറിയപ്പെടുന്നത്.
ചന്ദനമഴ , ആത്മസഖി , മൈഥിലി വീണ്ടും വരുന്നു, ദേവസ്പർശം തുടങ്ങിയ ടെലിവിഷൻ സീരിയലുകളിലെ വേഷങ്ങളിലൂടെയാണ് അപർണ ഏറെയും അറിയപ്പെടുന്നത്.
മേഘതീർത്ഥം , മുദ്ദുഗൗ, അച്ചായൻസ് , കോടതി സമക്ഷം ബാലൻ വക്കീൽ തുടങ്ങിയ സിനിമകളിലും അഭിനയിച്ചു.
അപർണ്ണ വിവാഹിതയും ത്രയ, കൃതിക എന്നീ രണ്ട് പെൺകുട്ടികളുടെ അമ്മയുമായിരുന്നു.
മുപ്പത്തിമൂന്നാം വയസിൽ    അപർണ്ണ ആത്മഹത്യ ചെയ്തു.
തിരുവനന്തപുരത്തെ കരമനയിലുള്ള വീട്ടിലെ മുറിയിൽ തൂങ്ങിമരിച്ച നിലയിൽ 2023 ഓഗസ്റ്റ് 31-ന് അപർണ്ണയെ കണ്ടെത്തുകയായിരുന്നു .
ഫിലിമോഗ്രഫി ഫിലിം വർഷം ഫിലിം കുറിപ്പുകൾ റഫ.
2009 മേഘതീർത്ഥം അരങ്ങേറ്റ ചിത്രം 2016 മുദുഗൗവ് 2017 മൈഥിലി വീണ്ടും വരുന്നു അച്ചായൻസ് നീരാഞ്ജന പൂക്കൾ 2018 ദേവസ്പർശം പെൻ മസാല 2019 കോടതി സമക്ഷം ബാലൻ വക്കീൽ ബ്രിട്ടീഷ് ബംഗ്ലാവ് നല്ല വിശേഷം 2022 കടലു പറഞ്ഞ കഥ ടെലിവിഷൻ വർഷങ്ങൾ TV പരമ്പര ചാനൽ റഫ.
2014–18 ചന്ദനമഴ ഏഷ്യാനെറ്റ് 2016–18 ആത്മസഖി മഴവിൽ മനോരമ അവലംബങ്ങൾ പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് അപർണ പി.നായർ
അപർണ്ണ നായർ
അപർണ്ണ നായർ ഒരു മലയാള ചലച്ചിത്ര നടിയാണ്.
മലപ്പുറം ജില്ലയിലെ തേഞ്ഞിപ്പാലം സെന്റ് പോൾസ് ഇ.
എം.എച്ച്.എസ്.എസ്. ൽനിന്നാണ് അപർണ്ണ തന്റെ സ്കൂൾ വിദ്യാഭ്യാസം പൂർത്തിയാക്കിയത്.
സർഗ്ഗധന സംവിധായകൻ ലോഹിതദാസാണ് അപർണ്ണയുടെ മോഡലിംഗ് ചിത്രങ്ങൾ കണ്ടതിനുശേഷം നിവേദ്യം എന്ന സിനിമയിലൂടെ അവർക്ക് ചലച്ചിത്ര മേഖലയുടെ വാതായനം തുറന്നുകൊടുത്തത്.
നിവേദ്യത്തിനുമുമ്പായി അപർണ്ണയെ പ്രശസ്തയാക്കിയത് മോഹൻലാൽ, മുകേഷ് എന്നിവരോടൊപ്പം ഛായാമുഖി എന്ന നാടകത്തിൽ പാഞ്ചാലി എന്ന കഥാപാത്രമായുള്ള അരങ്ങേറ്റമായിരുന്നു.
സിനിമകൾ വർഷം സിനിമ കഥാപാത്രം ഭാഷ കുറിപ്പുകൾ 2005 മയൂഖം Nalini's friend മലയാളം Debut film
Cameo appearance 2006 നോട്ട്ബുക്ക് TV Journalist മലയാളം Cameo appearance 2007 നിവേദ്യം Hemalatha മലയാളം 2009 മേഘതീർത്ഥം Young Gayathri Devi മലയാളം ഏതുവും നടക്കും പൂജ തമിഴ് 2010 കോക്ക്ടേൽ ദേവി മലയാളം അമ്മനിലാവ് Unknown മലയാളം 2011 കയം Muthulakshmi മലയാളം ബ്യൂട്ടിഫുൾ മീര മലയാളം 2012 മല്ലു സിംഗ് ശ്വേത മലയാളം തട്ടത്തിൻ മറയത്ത് മെഹ്രു മലയാളം റൺ ബേബി റൺ ഇന്ദു പണിക്കർ മലയാളം Oru Kutty Chodyam Akku's mom മലയാളം ഹ്രസ്വ ചിത്രം 2013 മുംബൈ പോലീസ് രാഖി മേനോൻ മലയാളം Hotel California Anu മലയാളം Silence Liji John Kaatungal മലയാളം Chinni Chinni Aasa അനു നായർ തെലുങ്ക് 2014 Masala Republic ശ്രേയ മലയാളം @Andheri മീര മലയാളം Burn My Body നഴ്സ് മലയാളം ഹ്രസ്വ ചിത്രം Seconds ടീന മലയാളം 2015 Streetlight ഹിമ മലയാളം St Mary'sile Kolapathakam പൂജ മലയാളം മധുര നാരങ്ങ Gynaecologist മലയാളം 2016 Abhimukham Abhirami മലയാളം ഹ്രസ്വ ചിത്രം 2017 Vannyam Sr.Aneetta മലയാളം TBA Thamara Thamara മലയാളം Filming അവലംബം പുറംകണ്ണികൾ Aparna Nair in MSI ഇന്റർനെറ്റ് മൂവി ഡാറ്റാബേസിൽ നിന്ന് അപർണ്ണ നായർ
അപർണ ബാലൻ
അപർണ ബാലൻ , കോഴിക്കോട്നിന്നുള്ള ബാഡ്‌മിന്റൻ കളീക്കാരിയാണ്.
അവർ കോമൺവെൽത്ത് കായികമേളയിൽ സ്വർണ്ണവും ദക്ഷിണ ഏഷ്യ കായിക മേളയിൽ വെള്ളിയും നേടിയിട്ടുണ്ട്.
2006 -ലെ ഭാരത ദേശീയ ബാഡ്മിന്റൻ ചാമ്പ്യൻൻഷിപ്പിൽ മിക്സഡ് ഡബ്ബിൾസിൽ വലിയവീട്ടീൽ ഡിജു വുമായി ടൈറ്റിൽ പങ്കാളിയായിരുന്നു.
അവർ ധാരാളം അന്തർ ദേശീയ ബാഡ്‌മിന്റൻ മത്സരങ്ങളിൽ പങ്കെടുത്തിട്ടുണ്ട്.
2008-ലെ ബഹറിൻ അന്തരാഷ്ട്ര ചാലഞ്ചിലെ മിക്സഡ് ഡ്ബ്ബിൾസിൽ അരുൺ വിഷ്ണുവുമായി സഖ്യത്തിലായിരുന്നു അവലംബം
അപർണ്ണ പോപ്പട്ട്
ഇന്ത്യൻ ബാഡ്മിന്റൻ കായിക താരമായിരുന്നു അപർണ്ണ പോപ്പട്ട്.
(ഇംഗ്ലീഷ്:  Aparna Popat ഗുജറാത്തി : અપર્ણા પોપટ ; ജനനം: ജനുവരി18, 1978) 1997 മുതൽ 2006 വരെ ഒൻപതു വർഷത്തോളം ഇന്ത്യയുടെ ദേശീയ ചാമ്പ്യനായിരുന്നു.
1978 ജനുവരി 18 നാണ് അപർണ്ണ ജനിച്ചത്.
മഹാരാഷ്ട്രയിലെ മുംബൈയിൽ ഒരു ഗുജറാത്തി കുടുംബത്തിൽ ലാൽജി പോപ്പട്ടിൻ്റെയും ഹീന പോപ്പട്ടിൻ്റെയും മകളായി ജനനം.
മുംബൈയിലെ  ജെ.ബി. പെറ്റീറ്റ് ഹൈസ്കൂളിലാണ് പ്രാഥമിക വിദ്യാഭ്യാസം നടന്നത്.
അതിനുശേഷം മൗണ്ട് കാർമൽ സ്കൂളിൽ പ്രീ യൂണിവേർസിറ്റി പഠനം പൂത്തിയാക്കി.
മുംബൈ യൂണിവേർസിറ്റിയിൽ നിന്ന് കൊമേഴ്സിൽ ബിരുദം നേടിയിട്ടുണ്ട്.
1986 മുതൽ ബാഡ്മിന്റൻ കളിക്കാൻ തുടങ്ങി.
8 വയസ്സുള്ളപ്പോൾ അനിൽ പ്രധാൻ എന്ന പരിശീലകന്റെ അടുത്ത് പരിശീലനത്തിനായി ചെന്നു.
അപർണ്ണയുടെ കളി കണ്ട പ്രധാൻ "ഈ കുട്ടിയെ എനിക്കു തരൂ ഞാൻ ഇന്ത്യയുടെ കായിക മാപ്പിൽ അവളെ കുടിയിരുത്താം" എന്നു പറഞ്ഞതായി രേഖപ്പെടുത്തിയിട്ടുണ്ട്.
അനിൽ പ്രധാൻ ആണ് പിന്നീട് അപർണ്ണയിലെ കളിക്കാരിയെ മെനഞ്ഞെടുത്തത്.
പുരസ്കാരങ്ങളും നേട്ടങ്ങളും
2005 ൽ രാജ്യം അർജുന അവാർഡ് നൽകി ആദരിച്ചു.
നേട്ടങ്ങൾ 1989 : ബാംഗ്ലൂരിലെ 12 വയസ്സിന് താഴെയുള്ളവരുടെ ടൂർണ്ണമെന്റിൽ സ്വർണ്ണ ജേതാവ്.
അപർണ ഗോപിനാഥ് ഇംഗ്ലീഷ് വിലാസം https://ml.wikipedia.org/wiki/Aparna_Gopinath
മലയാളചലച്ചിത്ര നടിയാണ് അപർണ ഗോപിനാഥ് .
ചെന്നൈയിൽ ജനിച്ചു വളർന്ന അപർണ എബിസിഡി എന്ന മലയളചലച്ചിത്രത്തിലാണ് ആദ്യമായി അഭിനയിച്ചത്.
ചലച്ചിത്രങ്ങൾ Year Title Role Language Notes 2013 ABCD: American-Born Confused Desi Madhumitha Malayalam Debut film 2013 Bicycle Thieves Meera Malayalam 2014 Mannar Mathai Speaking 2 Nithya Malayalam 2014 Happy Journey Ziya Malayalam 2014 Gangster Lilly Malayalam 2014 Munnariyippu Anjali Malayalam 2015 Onnam Loka Mahayudham ACP Tara Mathew Malayalam 2015 Charlie Kani Malayalam 2016 School bus Aparna Malayalam 2017 Sakhavu Neethi Malayalam 2018 Mazhayathu Anitha Malayalam അവലംബം പുറത്തേക്കുള്ള കണ്ണികൾ നാടകമേ (എന്റെ) ഉലകം
അപർണ ദത്ത ഗുപ്ത ഇംഗ്ലീഷ് വിലാസം https://ml.wikipedia.org/wiki/Aparna_Dutta_Gupta
ഇന്ത്യയിലെ പ്രമുഖ വനിതാ ജീവശാസ്ത്രജ്ഞയാണ് പ്രൊഫസർ അപർണ ദത്ത ഗുപ്ത - Aparna Dutta Gupta.
ബനാറസ് ഹിന്ദു സർവ്വകലാശാലയിൽ നിന്ന് തന്മാത്ര ജീവശാസ്ത്രം , ബയോടെക്‌നോളജിയിൽ പിഎച്ച്ഡി നേടി.
ഹൈദരാബാദ് സർവ്വകലാശാലയിലെ ആനിമൽ സയൻസ് പഠനവിഭാഗത്തിൽ പ്രൊഫസറാണ് അപർണ് ദത്ത.
ബെംഗളൂരുവിലെ ഇന്ത്യൻ അക്കാദമി ഓഫ് സയൻസിലെ ഗവേഷകയാണ് ഇവർ ജപ്പാനിലെ മിയസകി സർവ്വകലാശാല, ജർമ്മനിയിലെ ഹാംബർഗ് യൂനിവേഴ്‌സിറ്റി, ഡിശ്‌ലൃശെ്യേ ീള ണൗലൃ്വയലൃഴ, ചെക്ക് റിപ്പബ്ലിക്കിലെ ചെക്ക് അക്കാദമി ഓഫ് സയൻസ് എന്നിവിടങ്ങളിൽ ഫെല്ലോയായി സേവനം അനുഷ്ടിച്ചിട്ടുണ്ട്.
അപർണ ബാലമുരളി ഇംഗ്ലീഷ് വിലാസം https://ml.wikipedia.org/wiki/Aparna_Balamurali
ഒരു മലയാളി അഭിനേത്രിയും ഗായികയുമാണ് അപർണ്ണ ബാലമുരളി (ജനനം:11 സെപ്റ്റംബർ1995)(ഇംഗ്ലീഷ്: Aparna Balamurali)  മഹേഷിന്റെ പ്രതികാരം എന്ന സിനിമയിലെ നായികയായി അഭിനയിച്ചതാണ് അഭിനയ ജീവിതത്തിലെ വഴിത്തിരിവ്.
തൃശ്ശൂർ സ്വദേശിനിയായ അപർണ്ണ, സംഗീതജ്ഞനായ കെ.പി. ബാലമുരളിയുടെയും അഭിഭാഷകയായ ശോഭയുടെയും ഏകമകളാണ്.
അഭിനയിച്ച ചലച്ചിത്രങ്ങൾ വർഷം ചലച്ചിത്രം കഥാപാത്രം Notes 2013 Yathra Thudarunnu Daughter 2015 ഒരു സെക്കന്റ് ക്ലാസ് യാത്ര Amritha Unnikrishnan 2016 മഹേഷിന്റെ പ്രതികാരം ജിംസി അഗസ്റ്റിൻ Lead Role Asiavision Awards for New sensation in Acting -Female Asianet Film Awards 2017-Best debut Oru Muthassi Gada Alice Young Leelamma 2017 സർവ്വോപരി പാലാക്കാരൻ Anupama Neelakandan Post Production Thrissivaperoor Kliptham Bhageerati 8 Thottakal Meera Untitled Tamil movie Filming Sunday Holiday Filming
Anu പാടിയ പാട്ടുകൾ Year Song Film Notes 2016 "Mounangal Mindumoree" Maheshinte Prathikaaram 2016 "Thennal Nilavinte" Oru Muthassi Gadha 2016 "Vinnil Theliyum Meghame" Pa Va 2017 "മഴ പാടും" സൺ‌ഡേ ഹോളീഡേ റഫറൻസുകൾ
അപർണ്ണ ബി മാരാർ
കേരളത്തിൽ നിന്നുമുള്ള ഒരു നർത്തകിയാണ് അപർണ്ണ ബി മാരാർ (Aparna B Marar )..
കേരള സംഗീതനാടക അക്കാദമി യുടെ യുവപ്രതിഭ പുരസ്കാരം ലഭിച്ചിട്ടുണ്ട്.
പി.എസ്.ജി കോളേജ് ഓഫ് ടെക്നോളജിയിൽ നിന്ന് വയർലെസ് കമ്യൂണിക്കേഷൻ എൻജിനീയറിംഗിൽ ബിരുദാനന്തര ബിരുദം ഉള്ള ഒരു എഞ്ചിനീയർ കൂടിയാണ്.
അഭിഷേക് നായർ ഇംഗ്ലീഷ് വിലാസം https://ml.wikipedia.org/wiki/Abhishek_Nayar
ഒരു ഇന്ത്യൻ ക്രിക്കറ്റ് താരമാണ് അഭിഷേക് നായർ (ജനനം 1983 ഒക്ടോബർ).
1983 ഒക്ടോബറിൽ ആന്ധ്രാ പ്രദേശിൽ ജനിച്ചു.
ഐപി എൽ കരിയർ
മുംബൈ ഇന്ത്യൻസിനു വേണ്ടിയും കിങ്സ് ഇലവൻ പഞ്ചാബിനു വേണ്ടിയും കളിച്ചിട്ടുണ്ട്.
2009ലെ വെസ്റ്റിൻഡീസിനെതിരെ നടന്ന പരമ്പരയിൽ കളിച്ചിട്ടുണ്ട്.
അവലംബം ↑ http://www.espncricinfo.com/india/content/player/32091.html ↑ https://cricket.yahoo.com/player-profile/abhishek-nayar_4003 പുറം കണ്ണികൾ http://www.cricinfo.com/ci/content/player/32091.html
അഭിഷേകം ഇംഗ്ലീഷ് വിലാസം https://ml.wikipedia.org/wiki/Abhisheka അഭിഷേകം
സ്നാനം എന്നാണ് പദത്തിന്റെ അർഥം.
അഥർവവേദത്തിൽ ഈ വാക്ക് പലയിടത്തും പ്രയോഗിച്ചുകാണുന്നുണ്ടെങ്കിലും മറ്റു വേദങ്ങളിൽ പ്രധാനമായ ഒരു അനുഷ്ഠാനമായിട്ടാണ് ഇതു പ്രസ്താവിക്കപ്പെട്ടിരിക്കുന്നത്.
ഐതരേയ ബ്രാഹ്മണത്തിൽ അഭിഷേകം എന്നത് ഒരു പ്രത്യേക ശീർഷകമായിത്തന്നെ പ്രതിപാദിക്കപ്പെടുന്നുണ്ട്.
പ്രോക്ഷണം, ലേപനം, ജ്ഞാനസ്നാനം എന്നീ കർമങ്ങൾകൊണ്ട് ആളുകളെയും വസ്തുക്കളെയും സംസ്കരിക്കുക എന്നത് വളരെ പഴക്കംചെന്ന സാർവത്രികമായ ഒരു ആചാരമാണ്.
ബ്രാഹ്മണങ്ങൾ, പുരാണങ്ങൾ എന്നീ ആധികാരിക ഗ്രന്ഥങ്ങളിൽ അഭിഷേകത്തെപ്പറ്റി പ്രസ്താവിച്ചിട്ടുണ്ട്.
അഭിഷേകത്തിന് അർഹരായവർ
അഭിഷേകത്തിന് അർഹരായവർ ചക്രവർത്തിമാരാണ് .
സർവാധിപത്യം ലഭിച്ചതിന്റെ അവസ്ഥയെ സൂചിപ്പിക്കുന്നതിനാണ് ഈ ചടങ്ങ് നിർവഹിക്കപ്പെടുന്നത്.
ഐതരേയത്തിൽ അഭിഷിക്തന്മാരായ പൂർവചക്രവർത്തിമാരുടെ ഒരു പട്ടികതന്നെ കൊടുത്തിട്ടുണ്ട്.
രഘുവംശം രണ്ടാംസർഗത്തിൽ ഒരു അഭിഷേകം കാളിദാസൻ വർണിക്കുന്നുണ്ട്.
ബൃഹത്കഥയിൽ നരവാഹനദത്തന്റെ അഭിഷേകം നടന്നതായി പ്രസ്താവിച്ചുകാണുന്നു.
രാജാക്കന്മാരെ എല്ലാം കീഴടക്കിയശേഷവും നാലു കൊല്ലത്തേക്ക് അശോകചക്രവർത്തിയുടെ അഭിഷേകം നടന്നില്ലെന്നു ചരിത്രരേഖകളിൽ നിന്നു മനസ്സിലാക്കാം.
രാജാക്കന്മാർക്ക് അഭിഷേകം ആവശ്യമാണെന്നു മഹാഭാരതത്തിൽ പറയുന്നുണ്ട്.
കൂടാതെ അച്ഛൻ അനന്തരാവകാശിയായ മകനെ യുവരാജാവായിട്ടഭിഷേകം ചെയ്യുന്ന പതിവും ഉണ്ടായിരുന്നു.
മന്ത്രിമാർ ‍, പുരോഹിതന്മാര് ‍, സേനാപതികൾ എന്നിവരുടെ വിഷയത്തിലും അവസ്ഥാനുസൃതമായി അഭിഷേകം വിധിക്കപ്പെട്ടിട്ടുണ്ടെന്ന് ബ്രാഹ്മണങ്ങൾ മഹാഭാരതം, ഹർഷചരിതം മുതലായ കാവ്യങ്ങളിൽ നിന്നു മനസ്സിലാകുന്നു.
രാജാഭിഷേക ചടങ്ങ്
രാജാഭിഷേക ചടങ്ങിന്റെ ഒരു ലഘുവിവരണം താഴെ കൊടുക്കുന്നു.
തലേദിവസംതന്നെ പുരോഹിതൻ ഗണപതി പൂജാദികൾ പൂർവാംഗമായി ചെയ്തുതീർക്കുന്നു.
രാജാവും രാജ്ഞിയും അന്ന് ഉപവസിക്കണം .
അഭിഷേകദിവസം മംഗളസ്നാനം ചെയ്ത രാജാവിനേയും രാജ്ഞിയേയും മണി-കാഞ്ചന-പൃഥിവീ-പുഷ്പാദികളെ സ്പർശനം ചെയ്യിച്ചശേഷം പ്രത്യേകം അലങ്കരിച്ച മണ്ഡപത്തിൽ വ്യാഘ്രചർമ്മാച്ഛാദിതമായ ആസനത്തിൽ പുരോഹിത-അമാത്യ-സാമന്താദികൾ ചേർന്ന് ഇരുത്തുന്നു.
അനന്തരം തെക്കുനിന്നു വടക്കോട്ട് ചരിവുള്ള വേദിയിൽ ഗൃഹ്യപ്രോക്തവിധിക്കനുസരിച്ച് അഗ്നിയുണ്ടാക്കി നെയ്യിൽ മുക്കിയ ആല് , പ്ലാശ് , ശമി എന്നിവയുടെ ചമതകൾ മന്ത്രപുരസ്സരം ഹോമിക്കുന്നു.
പിന്നീട് ഘൃതാഹുതിയും നടത്തിയശേഷം വേദോക്തമന്ത്രങ്ങൾ, വാദ്യങ്ങള് ‍, സ്തുതിഗീതങ്ങൾ എന്നിവയുടെ ഘോഷങ്ങൾക്കിടയിൽ ഋത്വിക്കുകൾ സർവതോ ഭദ്രമണ്ഡപത്തിൽ പ്രത്യേകം സജ്ജീകരിച്ചിട്ടുള്ള സ്വർണ-രജത-താമ്രമൃത്തികാകുംഭങ്ങളിൽ നിന്നു സ്വർണംകെട്ടിയ ശംഖുകളിൽ ജലമെടുത്തു രാജാവിന്റെയും രാജ്ഞിയുടെയും ശിരസ്സിൽ ഒഴിക്കുന്നു.
അപ്പോൾ അവർ ഇരിക്കേണ്ടത് കിഴക്കോട്ടു തിരിഞ്ഞാണ്.
ഋത്വിക്കുകൾക്കുശേഷം മന്ത്രിമാരും രാജദമ്പതികളെ അപ്രകാരം അഭിഷേകം ചെയ്യുന്നു.
അനന്തരം കുങ്കുമം , അകില് , കസ്തൂരി മുതലായ സുഗന്ധദ്രവ്യങ്ങൾകൊണ്ട് പുരോഹിതാദികൾ അവർക്ക് തിലകം ചാർത്തണം.
കന്യകമാരും ഈ ചടങ്ങിൽ പങ്കെടുക്കാറുണ്ട്.
അതിനുശേഷമാണ് രാജാവിന്റെ ശിരസ്സിൽ കിരീടമണിയിക്കുന്നതും ഛത്രചാമരാദിചിഹ്നങ്ങൾ ഏർപ്പെടുത്തുന്നതും.
വേദം , വാദ്യം , സ്തുതി, പുണ്യാഹം എന്നിങ്ങനെ പലതിന്റെയും ശബ്ദകോലാഹലങ്ങൾക്കിടയിൽ കുലക്രമാഗതമായ പേർ വിളിച്ച് അങ്ങു രാജാവായി വാഴുക എന്നു പറഞ്ഞ് രാജദമ്പതികളുടെമേൽ മലര്, വെളുത്ത പുഷ്പങ്ങൾ ‍, അരി മുതലായവ വിതറുന്നു.
അനന്തരം സ്തുതിപാഠകന്മാർ അവരുടെ കൃത്യം നിർവഹിക്കുന്നു.
ബ്രാഹ്മണർ ആശീർവദിക്കുന്നു.
അമാത്യാദികൾ രാജാവിന് ഉപഹാരങ്ങൾ നല്കി നമസ്കരിക്കുന്നു.
അഭിഷേകം യാഗങ്ങളിൽ
രാജസൂയം , വാജപേയം, അശ്വമേധം മുതലായ യാഗങ്ങൾ നിർവഹിക്കുമ്പോൾ ഇന്നവിധം അഭിഷേകകർമം നിർവഹിക്കണമെന്നു വിധിച്ചിട്ടുണ്ട്.
രാജസൂയത്തിന്റെയും അശ്വമേധത്തിന്റെയും ഉദ്ദേശ്യം ചക്രവർത്തിപദത്തിന്റെ ഉദ്ഘോഷണമാണ്.
വാജപേയത്തിന്നു അന്നസമൃദ്ധിയും ഒരു ലക്ഷ്യമാണെന്നു ചിലർ അഭിപ്രായപ്പെടുന്നു.
ക്ഷേത്രങ്ങളിലെ അഭിഷേകം
പ്രതിഷ്ഠാകാലം, ഉത്സവകാലം, ആപത്കാലം എന്നീ പ്രത്യേകാവസരങ്ങളിലും നിത്യമെന്നോണവും ദേവതകൾക്ക് ക്ഷേത്രങ്ങളിൽ അഭിഷേകം നടത്താറുണ്ട്.
അഭിഷേകസാമഗ്രികൾ ദേവതാഭേദം, സന്ദർഭഭേദം എന്നിവയനുസരിച്ച് വിധിക്കപ്പെട്ടിരിക്കുന്നു.
ക്രമങ്ങളും നിർദ്ദേശിക്കപ്പെട്ടിട്ടുണ്ട്.
ഉദാഹരണമായി ദുർഗാപൂജാഭിഷേകദ്രവ്യങ്ങൾ താഴെപറയുന്നവയാണ്.
നെല്ലിക്കയും മഞ്ഞളും ചേർത്ത് അരച്ചുണ്ടാക്കിയത് ശുദ്ധജലം ശംഖജലം ഗന്ധോദകം ഗോമൂത്രം, ഗോമയം, ദുഗ്ദ്ധം, ദധി, ഘൃതം എന്നിങ്ങനെ പഞ്ചഗവ്യം കുശോദകം പഞ്ചാമൃതം ശിശിരോദകം മധു പുഷ്പോദകം ഇക്ഷുരസം സാഗരോദകം സർവൌഷധി മഹൌഷധിജലം പഞ്ചക്ഷായോദകം അഷ്ടമൃത്തികകൾ ഫലോദകം ഉഷ്ണോദകം സഹസ്രധാരാജലം അഷ്ടകലശോദകം.
ഈ ഓരോന്നിനെയുംപറ്റിയുള്ള വിവരണം പൂജാവിധി ഗ്രന്ഥങ്ങളിൽ കാണാം.
ശുദ്ധജലം, ഇളനീർ, എണ്ണ, പനിനീർ, പാലും നെയ്യും, കളഭം, പഞ്ചാമൃതം, ഭസ്മം ഇവ അഷ്ടാഭിഷേകങ്ങൾ ആണ്.
മതഗ്രന്ഥങ്ങളിൽ
ബുദ്ധമതഗ്രന്ഥങ്ങളിൽ പത്ത് അഭിഷേക ഭൂമികൾ പ്രതിപാദിക്കപ്പെടുന്നുണ്ട്.
ഹിന്ദുക്കൾക്കിടയിൽ അഭിഷേകം എന്നത് ഏതു പുണ്യസ്നാനത്തെ കുറിക്കുവാനും ഉപയോഗിക്കുന്ന ഒരു വാക്കുകൂടിയാണ്.
ക്രിസ്തുമതാനുയായികൾക്കിടയിലും അഭിഷേകം എന്നത് അത്യന്തം വിശുദ്ധമായ ഒരു കർമമാണ്.
ശീമോന്റെ പൂമേടയിൽ അതിഥിയായി ചെന്ന യേശുദേവനെ മഗ്ദലനമറിയം പാദങ്ങളിൽ സുഗന്ധതൈലംകൊണ്ട് അഭിഷേകം ചെയ്തതായി ബൈബിളിൽ കാണുന്നു.
അതിഥികളെ തൈലം പൂശിയാദരിക്കുന്ന സമ്പ്രദായം പൌരാണികകാലത്ത് മധ്യപൂർവദേശങ്ങളിൽ പ്രചരിച്ചിരുന്നു എന്നതിന് ഒരു തെളിവാണിത്.
ക്രിസ്തുമതസ്ഥർ സംസ്കാരകർമങ്ങളിൽ ലേപനം നടത്താറുണ്ട്.
ജ്ഞാനസ്നാനം , തൈലലേപനം മുതലായ സംസ്കാരകർമങ്ങളിൽ സുഗന്ധതൈലാഭിഷേകം സുപ്രധാനമായ ഒരു ചടങ്ങാണ്.
പുരോഹിതനായി അവരോധിക്കപ്പെടുന്ന ആൾക്കും തൈലാഭിഷേകം വേണം.
ബലിപീഠം മുതലായവയെ ശുദ്ധീകരിക്കുന്നതിനും തൈലലേപനം നിർവഹിക്കപ്പെടുന്നു.
ശവസംസ്കാരത്തിനു മുമ്പായി മൃതശരീരങ്ങളിൽ തൈലലേപനം ചെയ്യുന്ന ആചാരം ചിലേടങ്ങളിൽ ഇന്നും നിലവിലുണ്ട്.
പണ്ടുകാലത്ത് പലസ്തീൻ മുതലായ മധ്യപൂർവദേശങ്ങളിൽ സുഗന്ധക്കൂട്ടു ചേർന്ന ഒലീവ് (സൈത്ത്) എണ്ണ ശരീരത്തിൽ തേയ്ക്കുന്ന പതിവുണ്ടായിരുന്നു.
തൈലലേപനത്തിനുശേഷം ജലധാവനം ചെയ്യാറുണ്ട്.
എങ്കിലും കുളികഴിഞ്ഞശേഷം തൈലം പൂശുന്നതും ഒട്ടും അസാധാരണമല്ല.
എണ്ണ തേക്കുന്നത് ഒരു സന്തോഷചിഹ്നം കൂടിയായിരുന്നതിനാൽ വിരഹദുഃഖം അനുഭവിക്കുന്നവർ എണ്ണ തേക്കുന്നതിൽ വൈമുഖ്യം പ്രദർശിപ്പിക്കുന്നു.
എണ്ണ, ഭസ്മം, കുഴമ്പ് മുതലായ ലേപനദ്രവ്യങ്ങൾ ഉപയോഗിക്കുന്നതു ശരീരത്തിൽ സുഖപ്രദമായ ഒരു കൃത്യമാകയാൽ അതിനു ലോകത്തിൽ അതിദീർഘമായ ഒരു ചരിത്രം തന്നെയുണ്ടെന്നു സമ്മതിക്കണം.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഭിഷേകം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഭിഷേകനാടകം ഇംഗ്ലീഷ് വിലാസം https://ml.wikipedia.org/wiki/Abhisheka_nadakam
രാമായണത്തെ അവലംബിച്ചു രചിച്ചിട്ടുള്ള സംസ്കൃതനാടകം.
ഭാസകവിയാണ് ഇതിന്റെ കർത്താവെന്ന് വിശ്വസിക്കപ്പെടുന്നു.
1917-ൽ ഡോ. ടി. ഗണപതിശാസ്ത്രികൾ തിരുവനന്തപുരം സംസ്കൃത ഗ്രന്ഥാവലിയിലൂടെ ആദ്യമായി പ്രകാശിപ്പിച്ച ഭാസനാടകചക്രത്തിൽ ഉൾപ്പെട്ട പതിമൂന്ന് നാടകങ്ങളിൽ ഒന്നായിട്ടാണ് ഇത് ആദ്യം വെളിച്ചം കണ്ടത്.
ഇതിന്റെ കർത്തൃത്വത്തെ സംബന്ധിച്ച് പണ്ഡിതന്മാർക്കിടയിൽ അഭിപ്രായൈക്യമില്ല.
പല നിരൂപകരുടെയും അഭിപ്രായത്തിൽ കാളിദാസനുപോലും സമാദരണീയനായിരുന്ന ഭാസൻ തന്നെയാണ് ഇതിന്റെ രചയിതാവ്.
കേരളീയനെന്ന് വിശ്വസിക്കപ്പെടുന്ന ശക്തിഭദ്രകവിയുടെ ആശ്ചര്യചൂഡാമണിയോട് ഇതിന് വളരെയധികം സാദൃശ്യമുള്ളതിനാൽ ഇതിന്റെ കർത്തൃത്വം ശക്തിഭദ്രനിൽ മറ്റു ചിലർ ആരോപിക്കുന്നു.
അഭിഷേകനാടകത്തിന്റെ കൈയെഴുത്തു പ്രതികൾ മിക്കതും പ്രാചീന മലയാള ലിപികളിൽ എഴുതപ്പെട്ടവയാകയാലും, അവ ലഭ്യമായത് തിരുവിതാംകൂർ പ്രദേശത്തുനിന്നാകയാലും, പ്രതിമാനാടകം, ആശ്ചര്യചൂഡാമണി എന്നിവയോടൊന്നിച്ചല്ലാതെ അഭിഷേകനാടകത്തിന്റെ കൈയെഴുത്തുപ്രതികൾ ലഭിക്കാനില്ലായ്കയാലും ഇവ മൂന്നും ശക്തിഭദ്രന്റെ രചനകളാണെന്നാണ് അവരുടെ വാദം.
ഭാസനാടകങ്ങളിൽ ഉപയോഗിച്ചിട്ടുള്ള പ്രാകൃതത്തിന്റെ സ്വഭാവം, പ്രയോഗവിശേഷങ്ങൾ, വർണനാരീതി മുതലായവയുടെ തെളിവിന്മേൽ അവയുടെ കാലം എ.ഡി. ഒന്നാം ശതകത്തിലാണെന്ന് മിക്കവാറും തീർച്ചയായിട്ടുണ്ട്.
ഭാസന്റേതെന്ന് കരുതപ്പെടുന്ന പ്രതിമാനാടകം പോലെ അഭിഷേകനാടകവും രാമന്റെ കഥയെ ആശ്രയിച്ചുള്ളതാണ്.
രാമായണത്തിലെ അയോധ്യാകാണ്ഡവും ആരണ്യകാണ്ഡവുമാണ് പ്രതിമാനാടകത്തിന്റെ അടിത്തറ.
അടുത്ത മൂന്ന് (കിഷ്കിന്ധാ-സുന്ദര-യുദ്ധ) കാണ്ഡങ്ങളിലെ കഥയാണ് അഭിഷേകനാടകത്തിന് വിഷയമായിട്ടുള്ളത്.
സീതയെ വീണ്ടെടുത്തു തിരിച്ചുവരുന്ന ശ്രീരാമന്റെ രാജ്യാഭിഷേകത്തോടുകൂടി അവസാനിക്കുന്ന കഥയായതുകൊണ്ടാണ് ഇതിന് അഭിഷേകനാടകം എന്നു പേരിട്ടിരിക്കുന്നത്.
രാജ്യവും ഭാര്യയും കൈവിട്ടുപോയിരുന്ന രാമസുഗ്രീവന്മാർ പരസ്പരോപകാരത്തിനു പ്രതിജ്ഞാബദ്ധരാകുന്നതു മുതൽ ശ്രീരാമാഭിഷേകംവരെയുള്ള കഥയുൾക്കൊള്ളുന്ന ഈ നാടകം ഏഴ് അങ്കങ്ങളിലായി വിഭജിക്കപ്പെട്ടിരിക്കുന്നു.
വീരം ആണ് ഇതിലെ അങ്ഗിയായ രസം.
ദാനം, ദയ, യുദ്ധം, ധർമം എന്നു നാലു വിഭാഗങ്ങൾ വീരത്തിനുണ്ട്.
അവയിൽ യുദ്ധവീരമാണ് ഈ നാടകത്തിലെ നായകനായ ശ്രീരാമൻ പ്രദർശിപ്പിക്കുന്നത്.
പാണിനിയുടെ വ്യാകരണനിയമങ്ങൾക്കു വഴങ്ങാത്ത ശബ്ദപ്രയോഗങ്ങൾ ഇതിലുണ്ട്.
അതുപോലെതന്നെ ഭരതന്റെ നാട്യശാസ്ത്രത്തിൽ 'രംഗപ്രയോഗാനർഹം' എന്നു വിധിച്ചിട്ടുള്ള വധം (ബാലിവധം) രംഗത്ത് അവതരിപ്പിക്കുന്നു.
ഇക്കാരണങ്ങളാൽ ചിലർ ഭാസനെ ഒരു മുനിയുടെ നിലവാരത്തിലേക്കുയർത്തുകയും ഭരതന്റെയും പാണിനിയുടെയും പ്രാക്കാലീനനായി കരുതുകയും ചെയ്തുപോരുന്നു.
ലളിതമായ സംഭാഷണരീതിയും രംഗാവതരണയോഗ്യമായ കഥാസന്ദർഭങ്ങളുംകൊണ്ട് നല്ലൊരു നാടകത്തിന്റെ പദവി ഇതിനു ലഭിച്ചിട്ടുണ്ട്.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഭിഷേകനാടകം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഭിഷേക് ബച്ചൻ ഇംഗ്ലീഷ് വിലാസം https://ml.wikipedia.org/wiki/Abhishek_Bachchan ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഹിന്ദി ബോളിവുഡ് രം‌ഗത്തെ ഒരു നടനാണ് അഭിഷേക് ബച്ചൻ ( ഹിന്ദി : अभिषेक बच्चन , ജനനം 5 ഫെബ്രുവരി 1976 ).
ഹിന്ദിയിലെ പ്രശസ്ത  നടനായ അമിതാഭ് ബച്ചന്റെയും നടിയായാ ജയ ബച്ചന്റേയും പുത്രനാണ് അഭിഷേക്.
മുൻ ലോകസുന്ദരിയും ഹിന്ദി സിനിമ നടിയുമായ ഐശ്വര്യ റായ് ആണ് അഭിഷേക് ബച്ചന്റെ ഭാര്യ.
ശ്വേതാ ബച്ചൻ മൂത്ത സഹോദരിയാണ്‌.
അഭിഷേക് ബച്ചന് മികച്ച നടനുള്ള ഫിലിംഫെയർ ബഹുമതി മൂന്നു തവണ ലഭിച്ചിട്ടുണ്ട്.
പാ എന്ന സിനിമയിലൂടെ ഒരു തവണ മികച്ച ചിത്രത്തിന്റെ നിർമ്മാതാവിനുള്ള ഭാരതസർക്കാരിന്റെ ദേശീയപുരസ്കാരം  ലഭിച്ചു.
ആദ്യ സിനിമ 2000 ൽ ജെ.പി. ദത്ത നിർമ്മിച്ച റെഫ്യൂജി യിലൂടെ ആയിരുന്നു സിനിമയിലേക്കുള്ള അരങ്ങേറ്റം.
മികച്ച പുതുമുഖ നടനുള്ള ഫിലിംഫെയർ അവാർഡ് ഈ ചിത്രത്തിലൂടെ ലഭിച്ചു.
പക്ഷേ ആദ്യ സിനിമക്ക്  ശേഷം അദ്ദേഹത്തിന്റെ സിനിമകളൊന്നും കുറച്ചുകാലത്തേക്ക് വിജയമായിരുന്നില്ല.
പിന്നീട് ശ്രദ്ധിക്കപ്പെട്ട ഒരു സിനിമ 2004 ൽ ധൂം ആയിരുന്നു.
മണിരത്നത്തിന്റെ യുവ എന്ന സിനിമയിലെ വേഷവും വിജയമായിരുന്നു.
ജീവിതം,സിനിമ
ഹിന്ദിയിലെ പ്രശസ്ത  നടനായ അമിതാഭ് ബച്ചന്റെയും നടിയായാ ജയ ബച്ചന്റേയും പുത്രനായി 1976 ഫെബ്രുവരി അഞ്ചിനു മുംബൈയിൽ ജനനം.
പത്തു വർഷത്തെ കരിയറിനിടെ അമ്പതോളം ചിത്രങ്ങളിൽ അഭിനയിച്ചു.
ഭാര്യ ഐശ്വര്യക്കൊപ്പം അഭിനയിച്ച രാവൺ ആണ്‌ അടുത്ത കാലത്ത് പുറത്തിറങ്ങിയ ചിത്രം.
ബോളിവുഡ് നടി കരിഷ്മാ കപൂറുമായി പ്രണയത്തിലായിരുന്നു.
അമിതാഭ് ബച്ചന്റെ അറുപതാം പിറന്നാൾ ആഘോഷത്തിനിടെ ഈ ജോഡികൾ തങ്ങൾ പ്രണയത്തിലാണെന്ന് പ്രഖ്യാപിക്കുകയും ചെയ്തു.
എന്നാൽ ഈ പ്രണയം പിന്നീട് തകർന്നു.
ഏഷ്യയിലെ ഒന്നാം നമ്പർ സെക്സിയസ്റ്റ് മാനായി യു.കെ.മാഗസീനായ ഈസ്റ്റേൺ ഐ അഭിഷേകിനെ തിരഞ്ഞെടുത്തിരുന്നു.2007 ജനുവരി 14-നു  ഐശ്വര്യാ റായ് പരസ്യമായി പറഞ്ഞതോടെയാണ്‌  ഐശ്വര്യാ-അഭിഷേക് പ്രണയം പുറംലോകമറിഞ്ഞത്.2007 ഏപ്രിൽ 20-ന്‌ ഇവർ വിവാഹിതരായി.
സൂപ്പർ കപ്പിൾ എന്നാണ്‌ ഇന്ന് ഈ ജോഡികൾ അറിയപ്പെടുന്നത്.
2011 നവംബർ 14ന്  അഭിഷേക്-ഐശ്വര്യ ദമ്പതികൾക്ക് ഒരു പെൺകുഞ്ഞ് ജനിച്ചു.
പുറമേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Abhishek Bachchan
അഭിലംബം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു വസ്തുവിന് ലംബമായ രേഖയോ രശ്മിയോ സദിശ മോ ആണ് ജ്യാമിതിയിൽ അഭിലംബം (Normal, നോർമൽ) എന്നറിയപ്പെടുന്നത്.
ഉദാഹരണമായി ദ്വിമാന ജ്യാമിതിയിൽ ഒരു വക്ര ത്തിലെ നിർദ്ദിഷ‌ട ബിന്ദുവിലേയ്ക്കുളള അഭിലംബം ആ ബിന്ദുവിൽക്കൂടിയുളള സ്പർശരേഖ യ്ക്ക് ലംബമായിരിക്കും.
ത്രിമാന ജ്യാമിതിയിൽ ഒരു പ‌്രതലത്തിലെ P എന്ന ബിന്ദുവിലേയ്ക്കുളള അഭിലംബം ആ പ്രതലത്തിന്റെ സ്പർശപ്രതല ത്തിന് ലംബമായ ഒരു സദിശ മായിരിക്കും.